text: 
  " Jeg ser frem til efteråret, hvor jeg kan flytte ind i min 
  lejlighed, og hvor jeg kan få gang i studierne, få sat dagligdagen i
   system.
  
  De mange og ledige timer har imidlertid givet mig ro til at overveje
   hele min situation.
  
  Jeg ved, hvad jeg vil  -  har fået fremtiden på plads.
  
  Til efteråret starter jeg på HH, og så er det planen, at jeg 
  dernæst skal studere på Handelsakademiet for Eksport her i Århus.
  
  Tiden i udlandet tiltalte mig. Og det er ikke umuligt, at jeg vender
   tilbage til udlandet. Under alle omstændigheder har jeg stadig en 
  del kontakter i såvel Bruxelles som i Norwich, og det er selvfølgelig
   en mulighed, at jeg vil bruge de kontakter, når mit studium er 
  færdigt. "
  
  Henrik Mortensen har  -  som alle andre danske udlandsproffer  -  en 
  pæn skilling på bankbogen.
  
  Penge, som er investeret, og som den uheldige spiller ikke håber at 
  røre de kommende år.
  
  
  
  